钦定古今图书集成/明伦汇编/氏族典/第438卷 > 《廖用贤尚友录》 > 夏馥
## 钦定古今图书集成/明伦汇编/氏族典/第438卷 > 《廖用贤尚友录》 > 夏馥

按《后汉书夏馥传》：“馥字子治，陈留圉人也。桓帝初，举
直言不就。馥虽不交时宦，然以声名为中官所惮，遂
与范滂、张俭等俱被诬陷，诏下州郡，捕为党魁，及俭
等亡命经历之处，皆被收考。馥乃叹曰：‘孽自己作，空
污良善’。乃自剪须变形，入林虑山中，隐匿姓名，为冶
家佣，积二三年，人无知者。后馥弟静载缣帛追之，于”
涅阳市中，遇馥不识，闻其言声，乃觉而拜之，馥避不
与语，党禁未解而卒。